సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ముంబై ఇండియన్స్‌కు కొత్త కోచ్ వచ్చాడోచ్..
ప్రధాన కోచ్‌గా ఉన్న రికీ పాంటింగ్ ఆస్ట్రేలియా జట్టుకు సేవలు అందించాలని భావిస్తుండటంతో అతడి స్థానంలో నూతన కోచ్‌ను ముంబై జట్టు నియమించింది.
TNN | Updated:
Nov 19, 2016, 10:02AM IST
ముంబై ఇండియన్స్ ప్రధాన కోచ్&zwnj;గా శ్రీలంక మాజీ కెప్టెన్ మహేల జయవర్దనే&zwnj; ఎంపికయ్యాడు. ప్రస్తుత ప్రధాన కోచ్, ఆస్ట్రేలియా మాజీ కెప్టెన్ రికీ పాంటింగ్ స్థానంలో మహేల బాధ్యతలు చేపట్టనున్నాడు. తనను ముంబై జట్టు ప్రధాన కోచ్&zwnj;గా నియమించడం పట్ల జయవర్దనే సంతోషం వ్యక్తం చేశాడు. 2017 ఐపీఎల్ సీజన్ నుంచి మహేల బాధ్యతలను చేపడతాడని ముంబై ఇండియన్స్ జట్టు తన వెబ్&zwnj;సైట్ ద్వారా వెల్లడించింది. రికీ పాంటింగ్ 2013లో ముంబై ఇండియన్స్ కెప్టెన్&zwnj;గా ఎంపికయ్యాడు. జట్టు ఆశించిన రీతిలో రాణించకపోవడంతో రోహిత్&zwnj;కు బాధ్యతలు అప్పగించాడు. రోహిత్ సారథ్యంలో ముంబై ఇండియన్స్ తొలిసారిగా ఐపీఎల్ టైటిల్&zwnj;ను గెలుపొందింది.
We welcome one of the most elegant & graceful batsmen of the modern era, @MahelaJay as the new Head Coach of Mumbai Indians. #WelcomeMahela pic.twitter.com/wFlulxw4iM
&mdash; Mumbai Indians (@mipaltan) November 18, 2016
పాంటింగ్ ప్రధాన కోచ్&zwnj;గా బాధ్యతలు చేపట్టాక, టోర్నీ ఆరంభంలో వరుసగా నాలుగు మ్యాచ్&zwnj;ల్లో ఓడిన ముంబై ఇండియన్స్ రెండోసారి టైటిల్&zwnj;ను సాధించింది. పాంటింగ్ ఆస్ట్రేలియా టీ20 జట్టు కోచ్ పదవి కోసం పోటీలో ఉన్నాడు. ఇటీవల ఆస్ట్రేలియా జట్టు ప్రదర్శన తీసికట్టుగా మారడంతో ఆయన తన జట్టుకు సేవలు అందించాలని భావిస్తున్నాడు. సమీప భవిష్యత్తులోనే క్రికెట్ ఆస్ట్రేలియా సెలెక్టర్ల చైర్మన్ పదవిని సైతం పాంటింగ్ చేపట్టే అవకాశం ఉంది. ఈ కారణంగా పాంటింగ్ సేవలను ముంబై జట్టు కోల్పోనుంది. దీంతో అతడి స్థానంలో జయవర్దనేను ప్రధాన కోచ్&zwnj;గా నియమించుకుంది. జయవర్దనే గతంలో కింగ్స్ ఎలెవన్ పంజాబ్, కొచి టస్కర్స్, ఢిల్లీ డేర్ డెవిల్స్ తరఫున ఐపీఎల్&zwnj;లో ఆడాడు. ప్రస్తుతం బంగ్లాదేశ్ ప్రీమియర్ లీగ్&zwnj;లో ఢాకా డైనమైట్స్ తరఫున ఆడుతున్నాడు.